ועדת העבודה, הרווחה והבריאות, כנסת 18, פרוטוקול מספר 276, 2010-05-03 12:00

חיים כץ: צהריים טובים, השעה 12:00.

חיים כץ: יום שני בשבוע, י"ט באייר, ה-3 לחמישי 2010.

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: הנושא היה אמור להיות נדון היום בשעה 9:30 בבוקר.

חיים כץ: אבל, מאחר ואני כחבר כנסת עובד אצל הממשלה כנראה, וקראו לי לוועדה לשכר הבכירים במשק, נאלצתי לדחות את הישיבה.

חיים כץ: היא נדחתה להיום בשעה 12:00.

חיים כץ: לפני שאנחנו מקיימים את הישיבה הגיעו נציגי הביטוח הלאומי, וביקשו למסור הודעה לפרוטוקול.

שרית דמרי: אני מהלשכה המשפטית בביטוח הלאומי.

שרית דמרי: אנחנו נבקש שהות נוספת בטרם יידונו התקנות בוועדה, לצורך גיבוש או תיקון נוסף של התקנות עם משרד הפנים.

חיים כץ: בעברית, את מבקשת שאנחנו לא נדון היום בתקנות.

שרית דמרי: לא נדון היום, נכון.

וילמה מאור: למה אי אפשר היה להגיד לנו את זה אתמול?

שרית דמרי: אנחנו קיבלנו היום את ההודעה ממשרד הפנים שיש איזשהו קושי.

שרית דמרי: יש תקנות זהות מחוק - - -

חיים כץ: כמה זמן משרד הפנים ידע שהתקנות הולכות לעלות?

שרית דמרי: הם ידעו רק ביום ראשון כשהם קיבלו את ההודעה שהם הוזמנו לדיון בוועדה לגבי הנוסח של התקנות האמורות.

לאה נשר: לא קיבלנו את זה מראש.

שרית דמרי: ממה שאני מבינה, גם מבחינתם, נודע להם אתמול.

חיים כץ: אוקיי, אני אתן לכם זמן לנסות ולגבש עמדה.

חיים כץ: אנחנו נעצור, נדחה את הדיון.

חיים כץ: תודה רבה, הישיבה נעולה.

קריאות: תודה.